කරුණු සලකා බැලූ මහේස්ත්‍රාත්වරයා වින්දිතයින් හා සාක්ෂිකරුවන් ආරක්ෂා කිරීමේ පනත යටතේ නාමල් කුමාරට ආරක්ෂාව ලබාදෙන ලෙසයි අපරාධ පරීක්ෂණ දෙපාර්තමේන්තුවට නියෝග කළේ.ප්‍රභූ ඝාතන කුමන්ත්‍රණය සම්බන්ධයෙන් හිටපු නියෝජ්‍ය පොලිස්පති නාලක ද සිල්වාට එරෙහිව ඉදිරිපත් වී ඇති පරිවේෂණීය සාක්ෂි සම්බන්ධ වාර්තාවක් මීළඟ නඩු දිනයේදී ඉදිරිපත් කරන ලෙස ද මෙහිදී කොටුව මහේස්ත්‍රාත් රංග දිසානායක ඔවුන්ට නියෝග කළා.මෙහිදී නාලක ද සිල්වා සම්බන්ධයෙන් අනාවරණ කරගෙන ඇති සාක්ෂි සවිස්තරව අධිකරණයට අනාවරණ නොකළේ ඒවා විනාශ කිරීමේ සැලැස්මක් ඇති බවට තොරතුරු ලැබී තිබීම හේතුවෙන් බව මෙහිදී නීතිපතිවරයා වෙනුවෙන් පෙනී සිටි නියෝජ්‍ය සොලිසිටර් ජනරාල් දිලීප පීරිස් අධිකරණයට දැනුම් දුන්නා.